Ķimeļa alus darītava

Kimmel Rīga, agrāk Ķimeļa alus darītava, vēlāk Alus un vīna darītava "Rīga", ir alus, vīna un bezalkoholisko dzērienu ražotājs Latvijā.

 Vēsture 
1815. gadā Pēteris Rūdolfs Ķimelis Mārstaļu ielā Vecrīgā nodibināja alus darītavu P.R. Kymmel. 1850. gadā viņa dēls Kārlis Ludvigs Ķimelis kvartālā starp Skolas, Bruņinieku un Kr. Valdemāra ielām uzbūvēja ar tvaiku darbināmu alus un iesala rūpnīcu Bierbrauerei und Malzfabrik C.L. Kymmel. Pirmā pasaules kara laikā rūpnīcas iekārtas izveda uz Krieviju, pēc kara beigām Kymmel alus darītavu iegādājās 1919. gadā dibinātā akciju sabiedrība "Augļu eksports".
Pēc Latvijas okupācijas 1941. gadā alus darītavu nacionalizēja un tās īpašniekus deportēja uz Gulaga nometni. Pēc Otrā pasaules kara to pārdēvēja par "Rīgas alus darītavu", 1959. gadā par "Rīgas vīna un alus kombinātu", kas pēc 1970. gada bija dzērienu ražošanas apvienības "Rīga" galvenais uzņēmums.

Pēc Latvijas neatkarības atjaunošanas to pārdēvēja par "Rīgas alus", 2001. gadā par "Kimmel Rīga". 2002. gadā ražotni no Rīgas pārcēla uz Ādažiem.

2004. gadā bijušās rūpnīcas teritorijā plānoja izveidot dzīvojamo un biroja ēku kvartālu, bet 2025. gadā izveidoja multifunkcionālu izklaižu vietu "Kimmel kvartāls".kimmelkvartals.lv

 Atsauces 

Kategorija:Latvijas alus darītavas
Kategorija:Alkoholisko dzērienu zīmoli